Coaliția PSD-PNL justifică modalitatea neobișnuită de alegere a candidatului la Capitală din perspectivă utilitaristă. Strategii partidului au argumentat, pe baze științifice, dacă e să admitem că studiile sociologice sunt știință, că un candidat provenit dintr-un partid va antagoniza electoratul celuilalt partid. A fost preferat așadar un candidat neafiliat, cu șanse să fie tolerat în ambele bazine electorale.